Қазақстан Республикасының Жоғары аудиторлық палатасы

Қазақстан Республикасының Жоғары аудиторлық палатасы — Қазақстан Республикасының Президентіне тікелей бағынатын және оған есеп беретін сыртқы мемлекеттік аудитті және қаржылық бақылауды жүзеге асыратын мемлекеттік аудит пен қаржылық бақылаудың жоғары органы. Тарихы 1995 жылы 30 тамызда қабылданған жаңа Конституцияда Республикалық бюджеттiң атқарылуын бақылау жөнiндегi есеп комитетінің құрамы 9 адамнан тұратыны, комитеттің төрағасын Президент, 4 мүшесін Үкімет, 4 мүшесін Парламент Палаталары екі-екіден 5 жылға тағайындайтыны жайлы айтылды. Президент Нұрсұлтан Назарбаевтың 1996 жылғы 19 сәуірдегі «Республикалық бюджеттің атқарылуын бақылау жөніндегі есеп комитеті туралы ережені бекіту туралы» Жарлығымен Республикалық бюджеттiң атқарылуын бақылау жөнiндегi есеп комитетi құрылды. 1998 жылғы Конституцияға өзгерістерден кейін Республикалық бюджеттің атқарылуын бақылау жөніндегі есеп комитетінің құрамы 9 адамнан тұратын болды. Республика Президенті төраға мен 2 мүшесін, ал Парламент Палаталарының әрқайсысы 3 мүшесін 5 жылға тағайындайтын болды. Мемлекет басшысы Қасым-Жомарт Тоқаевтың ұсынысымен 2022 жылғы 5 маусымда өткізілген республикалық референдум бойынша Конституцияға бірқатар өзгерістер енгізілді. Соған сәйкес Қазақстан Республикасы Президентінің 2022 жылғы 26 қарашадағы № 5 Жарлығымен Республикалық бюджеттiң атқарылуын бақылау жөнiндегi есеп комитетi Жоғары аудиторлық палата болып қайта құрылды. Жоғары аудиторлық палата мүшелерінің саны мен тағайындау тәртібі өзгерген жоқ. Міндеттері * Халықтың тұрмыс жағдайлары сапасының қарқынды өсуін және елдің ұлттық қауіпсіздігін қамтамасыз ету үшін ұлттық ресурстардың (қаржылық, табиғи, өндірістік, кадрлық, ақпараттық) тиімді және заңды басқарылуын талдау, бағалау және тексеру Құрылымы *Қоғаммен байланыс департаменті *Экономиканың нақты секторына аудит жүргізу департаменті *Мемлекеттік басқаруға аудит жүргізу департаменті *Әлеуметтік салаға және құқықтық тәртіпке аудит жүргізу департаменті *Квазимемлекеттік секторға аудит жүргізу департаменті *Сапаны бақылау және бағалау департаменті *Талдау және есептілік департаменті *Жоспарлау және сертификаттау департаменті *Халықаралық ынтымақтастық және әдіснама департаменті *Заң департаменті *Цифрландыру департаменті *Ішкі қауіпсіздік департаменті *Мемлекеттік құпиялар секторы *Персоналды басқару секторы *Қаржы және материалдық қамтамасыз ету секторы Қарамағындағы ұйым * «Зерттеулер, талдау және тиімділікті бағалау орталығы» ЖШС Палата мүшелері Төрағалары ; Жұмысшы-шаруа инспекциясының халық комиссиясы # Николай Иванович Баландин (1920 ж. қазан – 1921 ж. маусым) # Сергей Дмитриевич Сергеев (1921 ж. маусым – 1921 ж. қазан) # Әлиасқар Меңдиярұлы Әлібеков (1921 ж. қазан – 1924 ж. қаңтар) # Александр Дмитриевич Авдеев (1924 ж. қаңтар – 1925 ж. қараша) # Иван Титович Мороз (1925 ж. қараша – 1928 ж. ақпан) # Иван Анфилиевич Богданов (1928 ж. ақпан – 1931 ж. қаңтар) # Андрей Якович Фектер (1931 ж. қаңтар – 1932 ж. қазан) ; Мемлекеттік бақылау халық комиссиясы # Ақметжан Қойшығұлов (1940 ж. қараша – 1942 ж. ақпан) # Пётр Григориевич Орехов (1942 ж. ақпан – 1943 ж. қаңтар) # Ақай Оңғарбайұлы Оңғарбаев (1943 ж. қаңтар – 1946 ж. наурыз) ; Қазақ КСР Мемлекеттік бақылау министрлігі # Ақай Оңғарбайұлы Оңғарбаев (1946 ж. наурыз – 1955 ж. маусым) # Әбжан Сүйкімбайұлы Жүсіпов (1955 маусым – 1963) ; Қазақстан Компартиясы Орталық Комитеті мен Қазақ КСР Министрлер Кеңесінің Партиялық-мемлекеттік бақылау комитеті # Георгий Алексеевич Козлов (1963 – 1967) ; Қазақ КСР Халықтық бақылау комитеті # Георгий Алексеевич Козлов (1967–1971) # Пётр Семёнович Канцеляристов (1971–1975, 1975–1980) # Борис Василиевич Исаев (1982–1991) Дереккөздер